<classify> MCHEZAJI Zlatan Ibrahimovic anasema kuwa kamwe hajapoteza matumaini na AC Milan na hajajiunga na klabu hiyo ili kuwa mkombozi wa Rossoneri.Ibrahimovic mwenye umri wa miaka 38 amesaini mkataba wa miezi sita na klabu hiyo inayoshiriki Ligi Kuu ya Italia ya Seria A, huku akiwa na nafasi ya kuongeza mkataba huo. Mshambuliaji huyo wazamani wa kimataifa wa Sweden na Manchester United alifunga mabao 42 katika mechi 61 za ligi katika kipidi kilichopita alichoichezea timu hiyo kuanzia mwaka 2010 hadi 2012.Najua nini ninachotakiwa kufanya. Zlatan bado yuko hapa, alisema mchezaji huyo juzi Ijumaa. Ibrahimovic, ambaye alikuwa mchezaji huru baada ya kuondoka katika timu ya Ligi Kuu ya Marekani ya LA Galaxy Novemba mwaka jana, alisema alipokea ofa zaidi wakati akiwa na umri wa miaka 38 zaidi ya alipokuwa na miaka 20.Nilipokea simu kibao baada ya mchezo dhidi ya Atalanta ambako Milan ilifungwa mabao 5-0. Sijaja hapa kuwa mkombozi wa Rossoneri. Kamwe sijapoteza matumaini yangu.AC Milan wamko katika nafasi ya 11 katika msimamo wa Ligi Kuu ya Italia, wakiwa na pointi 21 kutoka katika mechi 17 walizocheza. Mabingwa hao mara saba wa Ulaya hawajapata taji kubwa tangu walipotwaa taji lao la 18 la Italia mwaka 2011.Ibrahimovic aliongeza kuwa uamuzi wa pamoja ndio ulichangia kuondoka kwake katika klabu hiyo mwaka 2012. Mchezo ujao wa AC Milan katika Ligi Kuu ya Serie A utafanyika kesho Jumatatu watakapocheza dhidi ya Sampdoria.  <topic>: KITAIFA 